
UN ERA NOBO TA BAY CUMINSA PA SAN NICOLAS 
HOTEL SECRETS LO 
HABRI FIN DI 2024 


RAMPENBUREAU A BATI 
ALERTA CODIGO GEEL PA 
‘OIL SPILL’ DI TRINIDAD 


NO SOLAMENTE NA ARUBA SISTEMA 
HUDICIAL TA DEN DISCUSION 


NA HULANDA A SUSPENDE 
HUES DI TRIBUNAL SUPREMO 
PA FALSIFICACION 


HOH CU TRATAMENTO 
INNOVATIVO PA KEHONAN ORINARIO: 
PA PROME BIAHA TA EHECUTA 
EMBOLISACION DI ARTERIA DI 
PROSTAAT DEN CARIBE HULANDES 

A 
yera departamento di calamidad a emiti un comunicado 
di prensa cu a sirbi como un alerta serio pa loke ta un 
‘oil spill’ cu a sosode na Trinidad & Tobago pero cu a cum- 
insa move yegando costanan di Venezuela y a ser mira den 
bisindario di isla di Bonaire. 


E comunicado ta bisa lo siguiente: 
“Aruba tabata monitor for di dia  12 di februari 2024 e 
incidente pa locual ta regarda ‘oil spill’ na Trinidad and 
Tobago caminda cu den e fase di monitor  aki  na Aruba, 
ta wordo considera cu ta den fase GEEL.  


Actualmente a haya e confirmacion cu na isla di Bonaire y 
Corsou a constata ‘patchnan/teer’ di e ‘oil spill’ cu a yega na 
nan costa. E situacion aki a pone cu Aruba a pasa pa codigo 
ORANJE cual ta nifica cu ta pasa pa ‘standby’ pa cualkier 
eventualidad. 


E fase oranje aki den e plan di accion pa locual ta regarda ‘oil 
spill’ pa Aruba ta, cu asina cu Bonaire sinti efecto di un ‘oil 
spill’, Aruba ta pasa p’e fase conoci como ORANJE/standby. 


Den e fase aki lo pasa na costanan regularmente y monitor 
si por constata ‘patchnan/teer’ cu por a yega nan nos costa. 


Accionnan cu lo tuma den caso cu constata  
‘patchnan/teer’ di azeta na nos costa: 
Accion di limpiesa inmediato:  
• Si e ta na un di e sitionan cu publico ta landa. 
• Si e ta na un di e sitionan cu turtuga tin neishi of cu nan ta 
uza pa nan neishi.  


No ta tuma accion inmediato 
• Tur ‘patch/teer’ riba barancanan esakinan lo keda si nan 
no tin riesgo pa hende of bestia. 


Di parti di Crisis Management Office (CMO) Aruba ta haci 
e yamada na tur persona cu ta bishita nos costanan den e 
dianan nos dilanti pa yuda tira un bista pa asina wak si ta 
detecta cualkier señal di patch/teer di azeta. 


Den caso cu constata algo por reporta esaki na : e-mail: cmo@ 
crisis.aw - na telefon 588-0100 of na app +297 592 9600 


Rampenbureau a bati alerta codigo 
geel pa ‘oil spill’ di Trinidad 

D 
en un publicacion cu a sali publica 
den e corant Hulandes, Financieel 
Dagblad di siman pasa diamars 20 di 
Februari, ta bira conoci c’un Hues di 
tribunal supremo di Den Haag, a keda 
suspendi pa motibo di e comete falsifi- 
cacion di documento den un total di 43 
veredicto cu e tabata encarga cu nan 
pa tuma un decision. 


Segun e corant Hulandes, tribunal 
supremo di Den Haag a bay over na 
su suspende e hues aki, pa motibo cu 
ultimo dos añanan cu el a fungi como 
Hues di Hof, el a uza den decenas di 
veredicto cu el a tuma, informacion 
falso dor di pretende cu e casonan aki, 
a ser atendi pa tres hues mientras cu 
ta su persona so a atende cu e casonan 
aki. 


Hof di Den Haag a entrega un keho na 
Ministerio Publico cu a informa e corant 
Financieel Dagblad, cu nan lo cuminsa 
c’un investigacion di e caso aki. 


Segun e corant, e Hues a dicidi riba 
su mes di pretende cu e veredictonan 
tuma a ser atende pa tres Hues mien- 
tras cu en realidad esaki no tabata e 
caso pero cu a Sali Hof di bon mirando 
cu e lo ricibi un suma di placa mas 
grandi cu si ta un solo Hues a atende 
e casonan. 


Na momento cu Hof, esta cu tres Hues 
atende un caso cu a bay apelacion di 
un acusado, Hof ta ricibi un suma cu ta 
tres biaha mas cu den caso ta un solo 
Hues a atende cu a apelacion. 
Normalmente na momento cu tres Hues 
sinta atende un caso den Hof, nan ta 
ricibi un suma di 3052 euro cu ta algo 
mas cu seis bes e suma di 476 euro cu 


Hof lo ricibi si e caso wordo atendi pa 
un solo Hues. 


Pues ta un hecho cu e Hues aki a comete 
falsificacion di documento pero ora cu 
analisa e publicacion den Financieel 
Dagblad, ta ser mustra cu e acto aki lo 
a bay na fabor di Hof mirando e dife- 
rencia grandi den euro cu e lo a ricibi. 


Di tur veredicto, 43 en total, e Hues 
acusa ta laga pasa cu e decisionnan aki 
a ser tuma pa un panel di tres Hues cu 
normalmente ta atende casonan di Hof 
tanto aki na Aruba como na Hulanda 
pero esaki no tabata e caso cu decisi- 
onnan falsifica p’e Hues suspendi. 
No a mustra cu e veredictonan tabata 
incorecto pero solamente e Hues aki, sin 
cu un siman despues ainda Ministerio 
Publico no a duna splicacion, a dicidi 
di falsifica e rapport di cuanto Hues a 
sinta pa atende e 43 casonan. 


E Hues cu ta un sospechoso awor den 
un investigacion no kier a bisa ainda 
di con el a comete e acto di falsifica- 


cion aki pero ya caba por sinti cu ta 
papiando mas tanto cu e placa aki no 
comete e acto aki pa beneficia su mes 
pero cu Hof lo saca probecha di un 
suma cu nan no a anticipa inicialmente. 


Vocero di Hof a informa e corant FD cu 
e Hues envolvi no por a duna un husti- 
ficacion adecua pa su forma di procede 
pero si el a mete dos otro colega Hues 
na mesun departamento, pa comete 
mesun tipo di falsificacion aki. 


E dos Huesnan aki, no a wordo suspendi 
ya cu segun Hof nan intencion lo no 
tabatin ningun tipo di plan pa haci 
esaki su tras pero loke ta un splica- 
cion sumamente interesante pa henter 
e aparato hudicial tanto na Hulanda 
como na Aruba. 


E caso aki ta uno cu lo cambia cara di 
henter e sistema hudicial den futuro, 
mirando cu entre otro si un hende no 
tin “un plan” den su intencion di falsi- 
ficacion of cualkier otro delito, esaki lo 
no ta castigabel. 


No solamente na Aruba sistema hudicial ta den discusion 


Na Hulanda a suspende Hues di 
tribunal supremo pa falsificacion 


Dialuna, 26 Februari 2024 
LOCAL 
4 
AWEMainta 


R 
iba 22 di december 2023, e Colegio di supervision financiero di Aruba (CAft) a 
ricibi e di dos modificacion di e presupuesto stipula (VBW) di Aruba for di gabi- 
nete Wever-Croes II, cual a mustra cu e carta aki caminda Minister Maduro ta ricibi 
e conseho di e CAft tocante di e VBW aki. Cu e carta aki tambe, ta mustra cu Minister 
Maduro ta haya un splicacion mas detaya y un substanciacion cu cifra. 


Un conclusion cu CAft ta señala ta e echo cu pa 2023 e VBW ta mustra un surplus 
di financiamento p’e sector colectivo di 1,6 porciento di e producto nacional bruto 
(bbp). Di e surplus di financiamento, ta presupuesta 1% di e bbp pa e pais y 0,6% 
p’e sobra entidadnan di e sector colectivo. Di e forma aki Aruba ta cumpli “ampli- 
amente” cu e norma presupuestario di e saldo financiero di e sector colectivo di 
como minimo 1% e bbp, sinembargo, a base di e ultimo informacion di implementa- 
cion, CAft ta anticipa cu e surplus lo ta mas halto di loke a presupuesta den e VBW. 


Considerando e hecho cu e resultado posiblemente lo sigui impacta na 2024, CAft 
ta pidi gobierno di Aruba pa adapta e presupuesto 2024 na esaki. Den su conseho 
tocante di e di dos modificacion di proyecto presupuestario 2023 (OBW) y e Nota di 
Otoño, CAft a duna e siguiente recomendacionnan: 


1) Aumenta, di acuerdo cu e realisacion te cu augustus 2023, e calculo di entradanan 
di impuesto directo cu por lo menos AWG 20 miyon. 


2) Di acuerdo cu e locual cu e reglanan presupuestario ta prescribi, tuma medi- 
danan adicional pa un montante di AWG 6 miyon, pa asina cubri e intensificacion di 
e banda di gastonan cu ahoro. 


Segun CAft 


Presupuesto 2024 cu cos 
positivo pero tambe negativo 


3) Pa loke ta trata e gastonan di personal, e CAft 
ta conseha – di acuerdo cu e reglanan presupues- 
tario – pa tuma medidanan adicional pa e intensi- 
ficacion di AWG 5 miyon, principalmente aumento 
di compensacionnan pa overtime y asina tambe por 
cumpli cu e norma di gastonan di personal. 


4) Tocante di e OBW, CAft a remarca cu e entradanan 
di impuesto directo lo tabata AWG 20 miyon mas 
halto di loke a presupuesta y p’esey, e CAft a conseha 
Aruba pa adapta e presupuesto pa 2023 na e dato 
aki. 


CAft ta constata cu Aruba no a duna continuacion 
na e recomendacion aki caminda den e VBW si a 
aumenta e entradanan restante cu AWG 10 miyon. 
Pa loke ta intensificacion, CAft ta remarca cu ta 
cubri esakinan den e VBW cu ahoro y resultadonan 
positivo inespera banda di entradanan. 


Sinembargo, e reglanan presupuestario ta prescribi 
cu intensificacion na e banda di gastonan mester 
keda compensa completamente cu ahoronan. CAft 
ta constata cu reglanan presupuestario acorda den 
e protocol, no ta ser sigui completamente den e VBW 
y aki CAft ta constata cu den e VBW, e gastonan di 
personal ta subi cu AWG 3 miyon den comparacion 
cu realisacion di 2022. 


E protocol ta prescribi cu gastonan di personal 
anualmente ta baha nominalmente y CAft ta conclui 
cu den e VBW no ta cumpliendo completamente cu 
norma di gastonan di personal. Na mes momento 
CAft ta mustra cu den e OBW, e comision a anticipa 
resultadonan positivo adicional di AWG 20 miyon 
entre e entradanan di impuesto directo. 


E imagen aki a keda confirma pa informacion di 
implementacion reciente caminda apesar cu den e 
VBW a aumenta e entradanan restante, entradanan 
di impuesto no a cambia compara cu e OBW y pa e 
motibo aki CAft ta anticipa cu Aruba a cera e aña 
2023 cu un miho resultado di loke a presupuesta 
den e VBW. 
CAft ta conseha Aruba di adapta e presupuesto 
2024 na e dato aki cu e resultado neto caminda cu 
den e VBW e gastonan ta aumenta cu AWG 1 miyon 
compara cu e OBW. 
Cu e aumento aki, e gastonan den e VBW a subi cu 
AWG 29 miyon en total compara cu e presupuesto 
stipula 2023. 


Parti di esaki por atribui na resultadonan negativo 
inespera, manera e gastonan di interes mas halto 
debi na e subida di e interes di referencia (LIBOR). 


Sinembargo, un parti tin di haber cu intensificacion 
di maneho, manera e aumento di e subsidio pa cuido 
di anciano y e subida di compensacion di overtime 
cu ta cay bou di gastonan di personal. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


M 
inister President Evelyn Wever-Croes a reuni cu desar- 
oyadornan di hotel Secrets na San Nicolas. Desaroya- 
dornan tabata tin e bon noticia cu nan ta trahando pa keda 
cla cu e prome fase di e hotel pa fin di e aña aki, 2024. Un 
total di 300 camber ta habri fin di 2024 y e demas camber- 
nan ta wordo construi den fase 2 cu 300 camber na 2026, y 
den fase 3 cu 300 camber mas na 2028. 


Esaki ta un noticia hopi positivo pa San Nicolas y pa Aruba. 
E hotel aki lo ta e prome hotel grandi pa San Nicolas y cu lo 
genera un desaroyo grandi pa San Nicolas y pa esnan cu ta 
biba pariba di burg. “Esey tabata nos compromiso cu San 
Nicolas, pa trece bida bek den San Nicolas, y nos ta logrando”, 
Minister President Evelyn Wever-Croes a accentua. 


UN ERA NOBO PA SAN NICOLAS 
Pa Gabinete Wever-Croes II, desaroyo di San Nicolas ta un 
prioridad y p’esey ta traha duro pa logra yega na un solucion 
pa cu e proyecto aki. Prome Minister a indica cu pa Gobierno 
e proyecto aki ta uno di gran beneficio mirando cu e lo crea 
oportunidad laboral y un crecemento economico pa Aruba 
na San Nicolas y vecindario. Tambe, Gobierno ta invertiendo 
hopi placa den embeyecemento di diferente area incluyendo 
Baby Beach y Rodgers Beach. 


Un otro desaroyo importante pa San Nicolas t’e World War 
II Memorial cu lo ta na Seroe Colorado y cu lo atrae hopi 
bishitante pa e parti aki di nos isla, combina cu un bishita 
den centro di San Nicolas. E proyecto aki lo keda cla na mita 
di e aña aki. 


Tambe tin e trabounan den Mainstreet San Nicolas, cu lo 
cuminsa e prome kwartaal di 2024. Y e esfuersonan cu 
ministernan di Economia y Naturalesa ta haciendo pa trece 
un desaroyo den centro di San Nicolas. Tur esakinan ta un 
muestra di e compromiso cu Gobierno tin cu Aruba y princi- 
palmente cu e habitantenan di San Nicolas. 


SAN NICOLAS BUSINESS ASSOCIATION 
Gobierno tin un bon colaboracion cu San Nicolas Business 
Association pa realisa e proyectonan aki y mas proyecto cu 
SNBA ta acelerando pa realisa pronto. 
“Nos ta convensi cu e tipo di desaroyo aki tin hopi poten- 
cial y oportunidad di crecemento pa Aruba y San Nicolas. P’e 
motibo aki, lo sigui lucha pa logra na haci tur e proyectonan 
aki un realidad. Esaki ta nos compromiso cu Aruba y San 
Nicolas”, Prome Minister a expresa. 


Un era nobo ta bay cuminsa pa San Nicolas 
Hotel Secrets lo habri fin di 2024 

Openbare Aanbesteding 
“Project leveren, installeren en configureren apparatuur tbv D/R locatie en afronding vervanging 
netwerkapparatuur Directie Financiën” 
De Minister van Financiën en Cultuur is namens het Land Aruba voornemens om in het openbaar aan te 
besteden de Term of Reference ““Project leveren, installeren en configureren apparatuur tbv D/R locatie en 
afronding vervanging netwerkapparatuur Directie Financiën”. 
Korte omschrijving van het werk: 
“Project leveren, installeren en configureren apparatuur tbv D/R locatie en afronding vervanging 
netwerkapparatuur Directie Financiën”. 
Ingangsdatum: 
De ingangsdatum van het contract is bepaald op 1 april 2024. 
Werkomschrijving: 
De werkomschrijving Terms of Reference ““Project leveren, installeren en configureren apparatuur tbv D/R 
locatie en afronding vervanging netwerkapparatuur Directie Financiën” (TOR) is vanaf 27 februari 2024 
verkrijgbaar bij de Directie Financiën, Camacuri 2, tegen betaling van AWG 50,00 door middel van pinpas 
bij de Front Office van Directie Financiën. 
Inlichtingenvergadering: 
De inlichtingenvergadering zal op 1 maart 2024 om 10:00 am in de Vergaderzaal van Directie Financiën te 
Camacuri 2 plaatsvinden. De nota van inlichtingen zal op 5 maart 2024 aan alle gegadigden digitaal 
worden toegezonden. 
Openbare aanbesteding: 
De openbare aanbesteding vindt plaats op 22 maart 2024 om 10:00 am op het kantoor van de Directie 
Financiën. 
Inschrijving: 
De offerte op dit werk dient negentig (90) kalenderdagen gestand te doen. Inschrijving dient te geschieden 
op het bij de TOR gevoegde en gewaarmerkte inschrijvingsformulier. De inschrijver moet bij zijn inschrijving 
een aantal documenten bijvoegen onder andere: 
 Bewijs van inschrijving van de Kamer van Koophandel van Aruba; 
 Verklaring van de Ontvanger. 
 Overige vereiste documenten zoals vastgesteld in de Term of Reference. 


P 
rome Minister Evelyn Wever-Croes ta na 
Bruselas pa atende un conferencia di ‘Over- 
seas Countries and Territories Association 
(OCTA) cu ta tuma luga dia 26 pa 29 di februari 
2024. Aruba lo ta presente cu un delegacion cu 
ta consisti di Prome Minister, Minister Geoffrey 
Wever, Director di Departamento di Asuntonan 
Economico, señora Maria Dijkhoff-Pita y tambe 
Minister Plenipotenciario di Aruba na Den Haag, 
señor Ady Thijsen. 


OCTA ta un asociacion di paisnan ‘overseas’- 
otro banda di lama, di Union Europeo cu ta 
consisti di paisnan den Union Europeo y esnan 
pafo. E asociacion ta consisti di 13 miembro. 
Miembronan cu ta pertenece na e parti Hulandes, 
Aruba, Boneiro, Corsou, Saba, Sint-Maarten y 
Sint-Eustatius. Miembronan di islanan Frances, 
French Polynesia, Caledonia, Saint-Barts, Saint- 
Pierre-and-Miquelon, French Southern and 
Antarctic lands (TAAF), y Wallis and Futuna. Y 
miembro di Dinamarca, Groenland. 


Esaki ta un conferencia ministerial cu ta tuma 
decisionnan pa henter e OCTA. Prome Minister ta 
bay acepta e presidencia, liderazgo di OCTA pa 
e aña nos dilanti. Esaki ta un di e momentonan 
culminante di e conferencia cu pa e mandatario 
principal di nos pais, ta un gran honor y orguyo. 


Prome Minister a remarca cu OCTA ta hopi 
importante pa Aruba. Door di e miembresia di 
Aruba na e acusacion aki, Aruba a logra haya 
fondo di Union Europeo pa logra varios proyecto 
hopi importante entre otro e facultad nobo, 
SISSTEM di Univerdad di Aruba y Mobi-Bus. 
Y e siman aki, Prome Minister y Minister di 
Asuntonan Economico ta na Bruselas pa firma e 
acuerdo financiero pa e proyecto e-Government 
cu e suma di 14 miyon Euro di cua 13.5 miyon 
ta pa ehecucion di e proyecto y 0.5 miyon ta pa 


Durante conferencia di OCTA na Bruselas, 


Prome Minister lo acepta presidencia di OCTA pa 2024 
Y Minister di Asuntonan Economico lo firma acuerdo di fondo di 14 miyon euro 


maneha e proyecto. Minister Geoffrey Wever lo firma e documento financiero 
como esun autorisa pa haci esaki. 


“Mi ta hopi orguyoso di tuma e presidencia di OCTA pa e aña nos dilanti y hopi 
contento tambe cu Aruba ta firma e acuerdo pa ricibi e 14 miyon Euro. Esaki 
ta hopi importante pa Aruba y cu esaki Gobierno lo sigui lucha pa haya mas 
fondo di Union Europeo pa yuda Aruba cu mas proyecto”, Prome Minister a 
duna di conoce. 


Prome Minister despues di su compromiso na Brussel, ta bay Hulanda pa 
diferente reunion entre otro cu Premier Mark Rutte, Secretario di Estado 
Alexandra van Huffelen, Minister Rob Jetten, y cu Eerste Kamer y Tweede 
Kamer. Topico principal di e reunionnan ta riba e tema di e fiansa di Covid y 
con pa baha e interes di 6.9%. 

R 
iba diahuebs 22 di februari a trata pa prome biaha na 
Horacio Oduber Hospital dos Embolisacion di Arteria di 
Prostaat (Prostaat Arterie Embolisatie - PAE) danki ne coop- 
eracion entre radiologonan di intervencion Mijntje van den 
Oever di HOH y Sytse Oudkerk di Link2Care Clinics Hulanda. 
Bentahanan di e tratamento aki pa pashentnan cu tin keho 
orinario ta e duracion cortico di e tratamento cu ta sosode 
durante admision di un (1) dia y ta wordo haci sin cu mester 
bay bou di anestesia. Y e pashent por bay bek cas den cua- 
ter (4) ora. Banda di esaki ta importante pa menciona cu e 
chens pa complicacion (sexual) ta mas chikito compara cu e 
operacion di prostaat regular (TURP). 
Por lo menos un den cada tres hende homber riba 50 aña 
ta sufri di kehonan orinario. Cerca hende homber kehonan 
orinario por tin diferente causa pero mayoria biaha ta un 
aumento benigno (no malo) di e prostaat (BPH). E prostaat 
cu a aumenta ta pone presion riba e asina yama ‘plasbuis’ 
y asina causa problema pa orina. Uzo di pilder solamente 
ta yuda trata e sintomanan, pero no ta yuda gara e motibo 
original. 


Urologo na HOH Randall Leong: “E tratamento di PAE ta un 
tremendo adicion banda di e conocedo operacion yama TURP 
pa trata pashent cu no por bay bou di anestesia of cu tin un 
‘katheter’ permanente di blaas.” 


Sytse Oudkerk, radiologo di intervencion na Link2Care Clinics 
Hulanda: “Na Merca y otro paisnan Europeo e tratamento di 
PAE aki ya pa hopi aña ta wordo haci caba. Na Portugal cerca 
profesor Pisco, e pionero di e tratamento inovativo aki, mi 
persona a siña e tratamento aki y alabes a introduci esaki na 
aña 2022 na Hulanda na nos clinica specialisa na Bilthoven 
- Utrecht.” 


Radiologo di intervencion na HOH Mijntje van den Oever: 
“danki na e colaboracion entre HOH y Link2Care Clinics nos 
kier haci e tratamento innovativo y importante aki disponibel 
pa hende homber cu keho orinario na Aruba y pronto pa otro 
islanan den region.” 


Jacco Vroegop, presidente di Hunta di directiva di HOH: 
“Horacio Oduber Hospital na Aruba ta sinonimo di innova- 
cion, calidad y servicio. Cu e yegada di e tratamento aki nos 
ta amplia un bes mas nos servicio di cuido medico cu tin 
un balor grandi pa hopi pashent masculino cu tin e asina 
yama ‘Benigne Prostaat Hyperplasie’ (BHP). Mi ta suma- 
mente orguyoso cu nos ta e prome hospital den region 
Caribe Hulandes pa facilita e tratamento aki di PAE. Un otro 
tremendo paso mas di ful nos team na HOH!” 


HOH cu tratamento innovativo pa kehonan orinario: 


Pa prome biaha ta ehecuta embolisacion 
di arteria di prostaat den Caribe Hulandes 

U 
n holo desagradabel a plama riba Aruba siman pasa na 
momento cu biento a cay. A pesar di cu a cera dump 
mas cu un aña pasa, ainda esaki tur dia ta produci un holo 
repulsivo. 


E siman aki e holo di dump a lanta den memoria di habitan- 
tenan di Parkietenbos recuerdo di loke nan mester a soporta 
den tur e añanan prome cu a cera dump na 2022. Pero e 
problema di holo di dump ta bon conoci cerca Minister 
Arends di Naturalesa. E problema di holo ta solamente un di 
e varios proyectonan cu mester completa den e proceso di 
sanea dump. Esaki ta e proximo riba lista. 


Den fin di siman e minister a duna un bista riba e plan cu 
tin pa reduci y elimina e holo cu dump ainda ta produci. 
“Prome nos mester a paga e candela grandi y stop sushi di 
subi dump. Esey a logra. Awo cu nos tin control di e super- 
ficie y e tereno nos por ataca e holo,” ta loke Minister Arends 
a declara den fin di siman. 


“E sushi ta produci diferente tipo di gas y den subsuelo 
tin candela bou di e capa di tera. Tin 70 aña di sushi cu ta 
kimando lentamente bou tera y ta produci huma y un holo 
malo. Awe ta mas cu un aña cu no por tira sushi eyriba pa 
kima. Ta mas cu 12 luna sin cu tin candela grandi riba e 
tereno. Pero nos a keda cu un cero di sushi y awo nos mester 


atende cu esey,” minister Arends a splica. 


“Nos tin un heat scan di e tereno completo. Asina nos a localisa 
unda tin foco di candela den subsuelo. Mayoria di kimamento 
ta den e parti noord-central di e tereno. E descomposicion 
biologico y kimico cu ta sosode den e subsuelo ta produci 
di diferente tipo di gas peligroso cu alabes ta keda fuel e 
smouldering,” minister a remarca. 


Ministerio di Naturalesa ta trahando cu expertonan inter- 
nacional riba e strategia con ta paga e candela ey. Candela 
den subsuelo no ta facil pa paga. Pero no ta imposibel y tin 
diferente forma con pa haci’e. Minister Arends a percura pa 
pone fondo den presupuesto pa cubri esaki tambe. 


Awor cu presupuesto ta cla cosnan por cuminsa move. Den 
prome mita di e aña aki Ministerio di Naturalesa lo hiba un 
campaña informativo pa asina tur hende por ta na altura di 
loke a haci caba y kico mas tin di haci. Ceramento di dump 
tabata solamente un prome paso pa e futuro di Parkietenbos. 


Minister di Naturalesa personalmente a haci un recorido 
den e bario y a bishita tanto e dump di Parkietenbos como 
e tereno na Sero Teishi. A keda claramente constata cu ta 
e holo di e kimamento lento bou suelo di dump pero sin 
candela, ta loke ta baha riba Parkietenbos y Bucutiweg. 


Minister Ursell Arends: 


Plan di alivio p’e holo di Parkietenbos 


Dialuna, 26 Februari 2024 
LOCAL 
10 
AWEMainta 


D 
ialuna mainta, durante un conferencia di prensa di Go- 
bierno di Aruba, Minister di Husticia y Asuntonan Social 
Sr. Rocco Tjon, a anuncia e lansamento di campaña nobo di 
conscientisacion pa siguridad den trafico. Esaki lo cuminsa 
entrante prome di Maart. 


E meta principal di e campaña ta pa mehora siguridad 
riba caminda, reduci accidentenan y salba bida. Durante 
e campaña lo enfoca riba educacion y conscientisacion 
tocante e factornan di peligernan mas comun manera; core 
bou influencia di alcohol, core cu velocidad halto, distrac- 
cion den auto, uzo di seat belt y child seat. Tambe, lo educa 
riba interseccionnan den trafico, cu pa hopi hende ta trece 
confusion y por causa accident. Lo bay uza diferente plata- 
forma di media pa divulga informacion vital na comunidad. 


Durante e campaña aki lo lansa e website www.traficosigur. 
aw, un hub centralisa y diseña pa brinda comunidad recur- 
sonan importante pa mehora siguridad den trafico. E website 
lo tin contenido educacional cu lo cubri un variedad di topico 
pa tur usuarionan di trafico. Topiconan manera peligernan 


di trafico actual, tipnan pa preveni accidente, reglanan y 
leynan di trafico, con pa core of anda riba caretera nan nobo 
manera Watty Vos Boulevard y Green Corridor y hopi mas. 
E Website tambe lo tin un sesion interactivo di Pregunta y 
Contesta (Q&A) cu ta dirigi na contesta preguntanan mas 
comun y preocupacionnan di comunidad. 


Mayoria di e accidentenan cu ta sosodiendo den e ultimo 
añanan a base di factornan cu ta pone nos mes y otronan 
na peliger, cual facilmente por wordo evita. Na final di aña 
2022 a registra 7,341 incidente riba caminda di cual 13,069 
persona tabata envolvi y 75% di e accidente nan aki a wordo 
causa pa falta di atencion of distraccion riba caminda. 


Parti di e campaña ta bay encera tambe un encuesta pa 
brinda mas participacion integral di comunidad caminda tur 
usuario di trafico, sea manehadonan di auto, ciclista, moto- 
ciclista y peaton por comparti nan preocupacionnan, nan 
opinion y sugerencia. E enfoke inclusivo aki ta sigura cu e 
strategianan di e campaña ta adapta pa atende e necesi- 
dadnan specifico y retonan cu nos comunidad ta enfrenta. 


E iniciativa aki ta resultado di colaboracion di diferente stake- 
holders den e veld hudicial cu ta bay promove un cultura 
di siguridad den trafico. Comision Trafico Sigur ta curasha 
cada ciudadano pa forma parti di e iniciativa aki por medio 
di haci uzo di e website www.traficosigur.aw y educa su 
mes cu informacionnan oficial di trafico. Por haci pregunta 
y comparti opinion y preocupacion via e website of yenando 
e encuesta. Pues, ta pidi nos comunidad pa keda pendiente 
pa e informacionnan cu pronto lo keda publica tocante di e 
lansamento di e Website. 


Ministerio di Husticia y Asuntonan Social hunto cu demas 
departamentonan hudicial ta lansa campaña ‘Trafico Sigur’ 

P 


olis Colombiano a captura na San Pelayo, Ferney de Jesus Cardona Bel- 


lo, alias Soya, narcotraficante vincula n’e cartel di Clan del Golfo y busca 
p’e Agencia Central di Inteligencia (CIA). E informacion a wordo anuncia p’e 
minister di Defensa Colombiano, Ivan Velasquez Gomez, riba su cuenta di X. 


Segun e Ministerio di Defensa, “Soya” tabata dirigi un organisacion inter- 


nacional di trafico di droga den forma di cargamento di container for di e 
wafnan comercial situa den e region di Uraba y e ciudadnan di Cartagena, 
Barranquilla y Santa Marta, cu destino final Merca y Europa. 


Ministerio di Defensa tambe a divulga un video di su captura, afirmando cu e 
operacion p’e captura tabata prepara pa tres aña. Fuera di esey, e ministerio 
a informa cu “Soya” personalmente tabata reporta cuenta di trafico te cu 50 
ton di cocaina directamente na Dario Antonio Usuga, ex-lider di e cartel di 
Clan del Golfo, conoci pa su alias di “Otoniel” cu a wordo extradita anterior- 


mente na 2022 pa Merca. Segun e ministerio, su mandamento promedio tur 
luna pa Merca Europa tabata yega 10 ton. 


A captura na Colombia un di e narcotraficantenan 
principal di Clan del Golfo cu CIA tabata busca 


E dossier di Cardona, cu segun e corant Colombiano 
El Tiempo tabatin acceso na dje, ta señala cu for di 
2010 te cu 2023, el a laba mas di 65 mil miyon peso 
(cerca 16.532 biyon dollar Mericano0 door di a crea 
compania fantasma, inversion economico, como 


tambe compra di edificio y real estate, principal- 
mente na Antioquia. 


M 
erca por uza inteligencia artificial (AI) y otro tecnologia pa pro- 
nostica y reacciona militarmente den e caso cu China lansa un 
ofensivo contra Taiwan, Fox News a indica dialuna, citando varios ex- 
perto. 
AI y machine learning por yuda Washington y su aliadonan den e region 
pa mehora e velocidad y e eficiencia di desaroyo di plan di guera, e eval- 
uacionnan di inteligencia y e eficacia di e metanan, e articulo ta bisa. 


“E datonan aki mester wordo procesa, evalua y divulga rapidamente, 
y AI y machine learning por haci e proceso aki mas flexibel y efici- 
ente. Esaki, na su turno, por duna bentaha den tuma decision n’e 
Militar y n’e responsabelnan politico Mericano”, a rear admiral retira 
Mark Montgomery, director di e Centro di Innovacion Cibernetico y 
Tecnologico di e fundacion pa Defensa di Democracia, a declara. Segun 
su palabranan, AI por yuda e expertonan di inteligencia Mericano 
procesa un gran volumen di data di vigilancia obteni riba China y Ocean 
Pacifico occidental. 


Beijing: independencia di Taiwan ta nifica un guera 
Tambe, e tecnologia nobo por evita e posibilidad cu un eror di calcula- 
cion lo resulta den un enfrentamento arma innecesario. Den e konteksto 
ey, Fox News a colecta declaracion di almirante Samuel Paparo, coman- 
dante di e flota di Pacifico Mericano, kende a bisa: “Ora nos ta den un 
situacion den cual nos no por deduci intencion di e enemigo mas, of e 
intencionnan posibel di e enemigo, for di su disposicion riba tereno, nos 


Fox News: 


Merca por uza AI pa monitor riesgo 
di un ofensivo Chines contra Taiwan 


mester bay mas profundo, y esey ta rekeri dato, 
informatica, talento”. 
Segun su palabranan, ta mira preocupacion 
pa erosion di advertencia strategico, opera- 
tivo y tactico y, como consecuencia, ta surgi 
“un desafio p’e forsa hunto den nos capacidad 
pa profundisa, pa haya e indicacion y adver- 
tencianan cu ta permiti nos ta den posicion pa 
sostene nos aliado y partnernan”. 

A 
riba e escenario Internacional di Gasparilla Gymnastic’s 
Competition 2024, caminda mas di 7 mil atleta rond mundo 
a bin hunto pa competi contra otro, GIHAE Gymnastics a dem- 
ostra un biaha mas cu nan nivel y calidad di gimnasia ta uno sin 
precendente. 


Gihae Gymnastic’s a logra bin cas cu prome luga Overal den nivel 
1, prome luga overal den nivel 4 y di tres luga Overal den nivel.  


Gihae Gymnastics ta simplemente sinonimo di excelencia. 


Atletanan a termina respectivamente na e siguiente puestonan 
ALL AROUND individual: 
Nivel 1: 
Zoey Chung: di dos luga  
Yuna Fajardo: di dos luga 
Nimra Martinus: di cinco luga 
Kalisha Inacio: di cinco luga 
Leanne Rivero: di shete luga 


Nivel 2: 
Romy Fajardo: Di cuater luga 
Isabella Rodgriquez-Barerro: di cinco luga 
Alinah Polanco: di ocho luga 


Nivel 3: 
Ruzinaily Romero: di cinco luga 
Jayselle Geerman: di diesun luga 


Nivel 4: 
Lyvah Bikker: Prome luga 
Amalia Tromp: prome luga 
Kaelyn Palma Villegas: di dos luga 
Alizey Polanco: di shete luga 


Nivel 6: 
Malaki van Dinter: di seis luga 
Jeandyenne Koolman: di ocho luga 


Nivel 8: 
Casey Provence: di cinco luga 
Daenah Beke: di seis luga 


Esaki sigur ta un logro inmensamente grandi pa nos atletanan cu 
a demostra nan nivel halto den e deporte di gimnasia como fruto 
di hopi dedicacion y perseverancia. Gihae Gymnastics ta gradici 
su coachnan, staff y e mayornan pa nan aporte n’e club. 


GIHAE Gymnastics a demostra un biaha 
mas nan nivel di gimnasia ta uno di nivel 

D 
iasabra 24 di Februari pa 6:30pm a tuma luga e di dos 
Full Moon Bike Tour di IBiSA Sport Centrum San Nicolas. 
Contrario na 2023 e participacion e biaha aki a kibra tur ex- 
pectativa. Gruponan di diferente clubnan di ciclismo hunto 
cu individualnan di e bario, tanto grandi y chikito a participa 
den un actividad acompaña cu musica creando un ambiente 
unico. 
Hobennan for di 10 aña y tambe adultonan, a participa 
uniforma y acompaña pa Polis Motorisa y tambe acompaña 
pa Cruz Cora di Aruba. 


E Full Moon Bike Tour IBISA Sportcentrum San Nicolas 2024 
a haya 131 interesado di cual 80 a participa. 


E entusiasmo entre e participantenan tabata notabel asina 
marcando e evento como exito rotundo. Na final y den cura 
di IBISA Sportcentrum San Nicolas tur participante por a 
refresca na mes cu awa, bebida hydratante y come un fruta. 
IBiSA Sport Centrum San Nicolas ta hopi contento cu e 
acogida positivo di e participantenan y ta gradici pa tur 


esnan cu a contribui na e exito di e evento. E feedback ricibi 
lo wordo tuma na cuenta pa futuro Bike Tours, cu ta wordo 
organisa den futuro. 


Nos ta invita tur e participantenan y tambe publico en 
general pa wak algun potret di e bunita experiencia aki y nos 
ta pidi pa keda pendiente di futuro actividadnan organisa pa 
IBiSA, cu lo wordo comparti via nos plataformanan social di 
Facebook y Instagram IBiSA Aruba. 


IBiSA Sport Centrum San Nicolas ta yama danki na tur cu a 
participa y cu a sostene e Full Moon BIke Tour 2024 pa boso 
sosten y participacion. 


Exitoso Full Moon Bike Tour Di 
IBiSA Sportcentrum San Nicolas 

E 
parlamentario Lopez Tromp, a haya gana di acusa Min- 
ister Glenbert Croes di a duna un criminal permiso. Un 
mentira flagrante, un wega politico baho cu e unico meta di 
purba gana voto y simpatia riba lomba di e mandatario cu 
hustamente ta trahando duro y corecto riba e.o. integracion. 


Pregunta 1. Relaciona cu otorgamento di permiso 
E prome pregunta di Parlamentario Lopez-Tromp, ta cues- 
tiona si Minister Croes a otorga un permiso cu no ta segun 
conseho di DIMAS, mirando cu Minister Croes tabata sa cu e 
persona en cuestion lo a comete un crimen contra su mesun 
departamento. 


Contesta: Riba e pregunta aki, Minister Croes a contesta 
Parlamentario Lopez-Tromp, indicando cu e persona en 
cuestion tabata tin 5 permiso di trabou y 2 di estadia bou 
di personalia falso, y tur 7 permiso a wordo otorga door di 
DIMAS. E temporada cu e permisonan aki a wordo otorga, 
Minister Croes no tabata ni sikiera e minister encarga cu e 
cartera di integracion, pero ta asumi cu DIMAS a encamina 
e proceso normal di verificacion. 


Minister Croes a sigui splica cu e di 8 permiso a wordo 
nenga pendiente di un investigacion na Censo, mirando cu 
e persona aki a declara boluntariamente, di tin un identidad 
falso desde cu e tabata menor di edad. Na November 2022, 
e persona aki a cuminsa un caso na corte pa pidi medida 
temporal y esaki ta momento cu Minister Croes a haya 
conocemento di e caso aki. 


Pa loke ta trata permiso number 9, Minister Croes a indica cu 
despues di a tuma conseho di AVI-commissie, cu a basa nan 
conseho riba e veredicto di hues di dia 8 di Februari 2023 


(Lar. nr. AUA202204192), a otorga dicho permiso. Tambe 
Minister Croes a splica cu DIMAS a manda conseho pa su 
persona den e caso aki. Y e conseho di DIMAS tabata pa 
revoca e permisonan anterior(1-7), cu DIMAS mes a otorga 
como departamento y pa warda e resultado di diferente 
investigacionnan prome cu otorga permiso 9 y 10. DIMAS 
no a conseha pa no otorga ningun permiso. Peticion pa cu 
revocacion di permisonan anterior ta den evaluacion, y pa 
loke ta permiso 9 y 10 lo keda pendiente pa veredicto den e 
caso aki pa tuma un decision final. 


Pregunta 2. Relaciona cu Minister Croes su presencia den 
Parlamento pa un reunion publico relaciona cu e topico di 
Directeur di DIMAS sra. Kathleen Ruiz-Paskel. 


Pa loke ta pregunta number 2, Minister Croes a indica cu 
den e ultimo dos añanan, su persona tabata den diferente 
reunionnan publico den Staten. Ultimo biaha tabata dia 14 
di December 2023, na unda el a duna splicacion amplio pa 
cu su maneho di integracion, como tambe tocante e relacion 
cu sra Ruiz-Paskel. Minister Croes a indica di a duna splica- 
cion amplio di e casonan den corte y cu lo actua conforme e 
veredictonan di hues. 


Minister Glenbert Croes na diferente ocasion tabata den 
reunionnan di Parlamento pa presenta y elabora riba su 
maneho di integracion. Manera por constata riba e prueba 
adhunto, na Juni 2023 e mandatario a entrega su maneho 
di integracion. Desde e dia ey nada no a cambia. Tur cos a 
keda mescos. 


Cu esaki e mandatario ta refuta por completo e acusacion 
sin base di e parlamentario. 


Minister Glenbert Croes ta contesta parlamentario 
Sra Marisol Lopez-Tromp su mentira 

A 
sina nos separa estado for di religion ta paso tin cos di 
sconde. E reynan cu a goberna nan pais cu husticia di 
Dios a prospera, paso hendenan cu temor di Dios lo goberna 
cu rectitud y honestidad. Si nos ta bisa cu nos ta sconde nos 
FE ta paso nos tin berguensa pa hende haya sa ken nos ta. 
Si bo tin berguensa di bo FE den Dios, Dios lo tin berguensa 
di bo. Pa un luz briya e mester ta poni na halto y no scondi 
pa e no briya. Dios conoce e curason di e hende. 


Prome biaha den historia di pais Aruba cu un parlamentario 
ta haya contesta di su carta den 4 dia. El a dirigi un carta 
na minister di husticia dia 19 di februari 2024 y pa dia 23 di 
februari 2024 e parlamentario a haya su contesta. Sigur ta 
algo di elogia pa motibo cu hopi parlamentario no ta haya 
contesta mes riba nan preguntanan. Esaki sigur mester ta 
un ehempel pa tur otro minister. Nos sa cu e situacion bou di 
e gobierno aki no ta den su miho tempo. Tin hopi cos scondi 
cu obviamente a bay robes. Awor cu tur problema poco poco 
ta sali na claridad kier haci un damage control pero e baca a 
hoga caba. E gobierno aki a cuminsa kibra di paden y cada 
dia e lo bira mas pio. 


Nos por a lesa di e situacion di e ex-director di KIA cu 
awor diripiente e minister encarga cu husticia kier tir’e bou 
di bus. No ta algo di awor sino di basta tempo. Lo mester 
warda locual cu ta na caminda pero lo no ta nada straño cu 
e minister-president, cu ta na altura di tur acontecimento 
di su gabinete, lo haci manera cu e no sa di nada. Facil pa 
laba man awor, pero no ban lubida cu cada medaya tin 2 
banda. Un minister cu continuamente no ta papia berdad no 
tin integridad. E ponencia aki ta cuadra sigur pa e minister 
di energia. 


Nos por corda su campaña di baha edad di pensioen na 62 
aña prome cu 31 di December. Casi sigur e lo bisa cu pueblo 
no a scucha bon paso e no a bisa ki aña. Unda e pone su 
man e ta trece problema. Nos por corda na december 2020 
el a keda di bin cu Quatum Consortuim Aruba cu lo mester a 
hinca 3.5 biyon di dollar den e refineria. E tempo ey Eagle LNG 
tabata forma parti di Quantum Consortuim Aruba. Diripiente 
Quantum a cay na awa y a keda Eagle LNG. E contract di 
Eagle LNG cu te awe ta scondi pa pueblo. 


E minister a biaha cu un delegacion pa Washington y despues 


el a biaha pa Ecuador. Remarcabel ta cu e minister cu el a 
delibera cu n’e pa haya petroleo mas barata pa Aruba a cay 
cera pa corupcion despues di bishita di e minister. Despues 
el a biaha pa Hulanda y a bay Spaña y gaba cu planta di 
hidrogeno. Ora cu e tabata parlamentario el a trece Citgo 
Aruba y ora el a drenta gobierno el a core cu Citgo y ademas 
a regal’e 175 miyon dollar. Awor diripiente el a trece heavy 
fuel oil for di Venezuela mas barata y diripiente otro aña 
Armstrong Oil & Gas Inc. ta bay cuminsa bora. Awor casi 
sigur lo bay duna un speransa falso cu awa y coriente lo 
baha. E palabra di Dios ta bisa cu e gañadonan lo no drenta 
shelo. 


Pueblo ta cansa di un gobierno cu papia hopi y no ta haci 
nada. Biaha rond di mundo pa placer y malgastamento di 
placa di pueblo. Pueblo no por bisa nada paso mesora nan 
ta gingja. Tin mas bom na caminda. No traha trampa pa 
otro paso boso mes lo cay den boso propio maldad. Esaki ta 
tempo di vengansa di Dios. Dios lo proteha esnan di curason 
puro y sincero pero e mentirosonan nan dia lo yega sigur. 
Un cos ta sigur di Dios nos no por haci bofon y laga bo si ta 
si y bo no ta no. Bo no por sirbi 2 dios. Zorg pa sirbi esun 
berdadero y zorg pa bo cana recto. Partido Curpa e unico 
alternativa. 


Eric Ras(Curpa): 


Integridad bo tin’e 24/7 y no ora 
wowo di pueblo so ta riba bo 

C 
ampaña y eleccion ta mustra cerca y e draaiboek di Mep 
a cuminsa sali, sigur scuchando declaracion di Minister 
di Energia sr Glenbert Croes poco dia pasa, ora cu e la anun- 
cia cu nos na Aruba lo bira e sheiknan nobo den Caribe, pa- 
sobra lo bo ta hayando e impresion cu ya petroleo lo ta sa- 
liendo caba for di posnan den lama di Aruba manera fontein 
y kisas hasta den nos propio cura di cas nos lo haya petro- 
leo y gas. 


Ora bo cuminsa tende locuranan asina di Partido MEP, e 
Famoso campaña di MEP ta cla pa ranca start Sali y unda cu 
campaña ta un cos y goberna ta otro. 


Di ora zero den campaña, pa Quantum petroleum, LNG, heavy 
fuel oil barata di Ecuador, hydrogen valley di Spaña, nos a bin 
para bek casi 7 aña despues na un upgrader cu tabata t’ey 
caba (CiTGO), pero cu e diferencia cu e upgrader(refeneria), 
awo ta un sitio di hero bieu. Diripiente awo ta bin bisa cu 
henter Aruba, nos yiunan, nietonan y bisanietonan lo biba 
manera sheik aki na Aruba. 


Minister Glenbert Croes ta pone mi corda e holoshi cu tabata 
tin caya grandi un tempo, cu semper e wijzer ta bin para bek 
na 12or y e campana ta zona, na unda no tin comienso y no 
tin final di gañamento. E holoshi di Minister Glenbert Croes 
despues di a cuminsa na 12or, un 7 aña pasa, a bin para 
bek na 12or, unda e campana ta anunciando rikesa pa nos 
Rubianonan y pa 3 generacion sigui. 


Mi kiermen ta cuanto mas nos mester keda tende tipo di 
locuranan asina? Ta te ki dia hende por keda wordo tuma 
haci di e manera aki. E gobierno aki ta kere cu nos hendenan 
di Aruba ta hende bobo of algo asina? . Den e tempo moderno 
aki, bo ta djis uza bo telefon y bo ta google y bo ta haya sa 
cualkier berdad of mentira. Ora bo scucha declaracion asina 
ridiculo, bo ta keda manera e dicho na Hulandes ta bisa “met 
de mond vol tanden”. 


Please ta ora pa gobierno reflexiona y duna pueblo Alivio 
pa tanto medida poni ariba lomba di pueblo. Duna ambte- 
naar nan indexering bek, kita e medida di paga medicina cu 
pueblo y specialmente nos hende grandinan y nos pensio- 
nadonan mester paga. Elimina e schoolgeld cu MEP a haci 
e promesa cu lo elimina esaki. Kita e BBO na Frontera cu ta 
haciendo e bida aki asina caro y cu casi hende no por biba 
mas. Duna nos pensionadonan bek loke boso debenan, baha 
bek e tarifa halto di coriente y awa cu pueblo mester paga 
tur luna. Pero baha e tarifa awo, pasobra e por wordo baha, 
ta keda cobra tarifa halto pa keda duna gobierno mas placa 
pa keda fiesta ariba custia di pueblo. Baha e tarifa awo y no 
ora nos haya supuestamente petroleo aki 3 aña. 


P’e tempo ey Aruba lo ta manera Dubai si, pero un Dubai cu 
desierto so, na unda lo no ta resta nada mas aki na Aruba. 
Ta falta so pa Minister Glenbert Croes bin bisa cu lo importa 
camelnan tambe pa Aruba, mirando cu nos sa haya toch 
e stof di Sahara. Mesun stof cu kisas ta stroba esnan den 
Gobierno di mira e tristo realidad di e lucha di supervivencia 
cu nos hendenan ta pasando aden ultimo 7 añanan. Ta basta 
cu declaracionnan yena cu manipulacion. Cuminsa traha na 
bienestar di nos comunidad cu echonan, No cu storianan 
estilo Fata Morgana. 


Juni Croes (AVP): 


Aruba lo bira e Dubai nobo den Caribe 
segun Minister Glenbert Croes 

D 
espues cu Minister Glenbert Croes a anuncia cu e com- 
pania Armstrong kier bay na un di dos fase di explor- 
acion pa gas y petroleo, Mike de Meza y AVP a cuminsa cu 
un sin fin di mentira. 
  
E MENTIRA: Segun Mike de Meza y AVP ta Gobierno di MEP a 
para REPSOL pa explora na Aruba. MEP ta presenta prueba 
cu REPSOL no tawata tin mas interes pa sigui explora na 
Aruba y a informa Gabinete Wever Croes via un mail na 1 na 
October 2019. (PRUEBA PUBLICA) Pues ta REPSOL ya no 
tabatin interes mas pero tambe disgusta pa e actitud di e 
propio AVP – Gabinete Mike Eman. 
Minister Glenbert Croes na 2023 a bishita REPSOL durante 
cual bishita a presenta e Plan Nacional di Energia di Gobierno 
di Aruba. Durante e reunion aki e mandatario a purba inte- 
resa REPSOL pa continua cu e exploracion. E multinacional 
aki a informa e mandatario di no tin interes mas den Aruba 
y a desea Aruba tur clase di exito. 
  
E BERGUENSA: pero e motibo pakico REPSOL a dicidi di stop 
cu exploracion ta pasobra cu e multinacional lo a desen- 
canta cu Aruba pasobra temporada di campaña a drenta y 
AVP lo a cuminsa exigi placa pa sponsor for di REPSOL. 
  
MEP TA TRAHA CU E BERDAD: 
Partido MEP semper a y lo keda traha pa diversifica nos 
economia cu mas pilar economico. 
E vision di MEP ta pa traha pa prosperidad pa full 
Aruba. Y Gobierno di MEP ta logrando y esaki tin AVP ta 
sapatia. Aruba ta riba bon caminda cu iniciativanan y esfuer- 


sonan na interes di un y tur. 
  
AMSTRONG 
E compania Armstrong, cu riba propio iniciativa a acerca 
Aruba, ta invertiendo 100% den e exploracion aki na Aruba 
y nos ta agradecido pa nan esfuerso. 
  
MEP ta  recorda Mike de Meza cu  e Compania Arubano 
di Petroleo esta  CAP,  a ser funda 15 di Mei 2006 pa 
Nelson  Oduber y su gobierno, un compania di petroleo 
Arubano cu su unico meta ta explora e posibilidad di gas of 
petroleo na Aruba. 
Mike de Meza sigui sapatia cu su mentiranan mientras cu MEP 
ta sigui traha cu vision y determinacion pa logra prosperidad 
pa nos pueblo. Pero e berdad semper ta alcansa e mentira. 


Partido MEP 


Cada biaha cu por bini algo bon pa Aruba AVP ta sapatia cu mentira 

C 
u un iniciativa ambicioso, Aruba Tourism Authority (A.T.A.) a 
completa un estudio referent ‘eventonan’ riba calendario di 
evento cu A.T.A. ta entre otro patronisa. P’esaki a contrata e com- 
pania cu experiencia amplio den e area aki, esta CSL Internation- 
al. Nan ta specialisa den estudio di entretenimento, hospitalidad, 
y recreo. E meta di e estudio aki ta pa reforsa e portafolio di even- 
tonan teniendo na cuenta un desaroyo sostenibel di turismo y am- 
pliacion di experencianan unico pa por atrae bishitante di balor 
halto. Durante un atardi, cu presencia di diferente socionan local 
cu a participa den e iniciativa aki, a elabora riba e estudio exten- 
sivo aki. 


E enfoke di A.T.A. ta basa riba facilita experencianan unico pa por 
aumenta e cantidad di placa cu e bishitante ta gasta durante di su 
estadia. Esaki ta haci pa medio di entre otro patrosinio y sosten na 
por ehempel Aruba su Carnaval, KLM Marathon, Aruba Hi-Winds, 
e Bonbini Festival, Aruba Art Fair, Dia di Brazil, pero tambe por 
ehempel e Aruba Art Fair. Y ta duna aporte na e Aruba Soul Beach 
Music Festival y a sa di duna aporte na varios otro evento musical. 
Tambe A.T.A. ta sostene Comicion di Celebracionnan Nacional por 
ehempel, pero tambe e Aruba Signature Experience cual ta un 
colaboracion cu Credits y diferente evento deportivo cu ta cuadra 
cu maneho di A.T.A. 


Den e estudio a evalua y explora posibilidad di desaroyo di even- 
tonan, impacto economico, analisis di e mercado, infrastruc- 
tura, regulacion y permiso, identificacion di mercado atractivo pa 
Aruba, y competencia den e region. Cu e evaluacion aki, y cu e 
posibilidad pa logra e meta di turismo ‘High Value-Low Impact’, 
dos punto cu a destaca durante di e presentacion, cual ta bien- 
estar di e hende ‘Wellness’ y luho ‘Luxury’. E analysis ta indica cu 
eventonan y maneho mas dirigi riba esaki por ta mas den linea cu 
e modelo di ‘High-Value, Low-Impact’. Aki por pensa riba even- 
tonan mas intimo y elementonan di “Wellness” y mas “Luxury” 
cu lo permiti pa genera mas impacto economico y cu ta mas 
den linea cu un vision sostenibel y cu kico ta cuadra cu Aruba. 


Cu e estudio aki, A.T.A. ta desea di expande e posibilidadnan na 
Aruba na un manera responsabel y sostenibel, teniendo na cuenta 
diferente desaroyo cu a bin ta tuma luga. Lo uza e estudio pa ahusta 
maneho di A.T.A. Lo continua cu diferente aspecto di e maneho 
actual, pero estudionan asina ki ta mantene A.T.A. scerpi, como 
tambe otro socionan – gubernamental & no gubernamental. 


A.T.A. ta gradici tur cu a forma parti di e proceso di realisacion di 
e estudio, incluso varios Minister cu a participa y cu cual tambe a 
reuni siman pasa pa asina pasa riba resultadonan di e estudio. 


A.T.A. a presenta un estudio strategico di eventonan 
di destinacion na socionan den e industria turistico 
‘Tin posibilidad pa eleva e producto pa logra e modelo High-Value, Low-Impact’ 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


D 
urante e desvelo di Plaza Comercia ubica na Columbusstraat, 
20 di februari ultimo, a introduci un “tool” nobo cu lo fungi 


como un plataforma pa promove Oranjestad como e “ next best 
place” pa experencia aki na Aruba, pa asina informa tur interesa- 
do kico tur loke Oranjestad tin di ofrece. 


Via di un QR Code graba ariba e plakkaat na Plaza Comercio, por 
haya mas informacion di e.o. e nominadonan honra ariba e plaza 
aki. Esaki ta e prome paso pa yega na un plataforma cu lo mester 
promove tur actividad, negoshi, y duna un splicacion amplio di 
areanan y edificionan iconico y historico di nos centro di ciudad. 


Proximo paso ta pa colecta y centralisa tur informacion pa asina 
publica esakinan virtualmente pa tur cu ta interesa den bishita y 
conoce mas di nos centro di ciudad. 


Sector priva lo haya presencia significativo pa por promove nan 


producto, of servicio manera cu nos ta custumbra di centro 
comercialnan rond mundo. E prome paso a wordo tuma y den 
e lunanan nos dilanti hunto cu tur comerciante den Oranjestad 
lo percura pa e website haya su contenido y presencia pa asina 
yuda promove Oranjestad comercialmente. 


Nos tin cu crea otro areanan di recreo y asina diversifica producto 
Aruba“ Si nos sincronisa inversion y esfuersonan priva y publico 
nos ta eleva e potencial comercial di Oranjestad”. Oranjestad ta 


duna nos un oportunidad unico pa desaroya un area cu pa añas 
ta pasando den desafionan comercial. Alabes, e ta duna nos un 
oportunidad nobo pa crea desaroyo mas den harmonia cu nos 
calidad di bida como ciudadano, medio ambiente, y nos bishitan- 
tenan cu ta representa e pilar economico di nos Pais. 


Geoffrey Wever: 


ExperienceOranjestad un 
website nobo pa promove 
nos centro di Oranjestad 

E 
titulo di e investigacion nacional cu a ser haci na Aruba 
ta: Experiencianan di Hende Muhe tocante Violencia di 
Pareha den relacionnan heterosexual y e consecuencianan 
negativo pa e salud. A cuminsa na aña 2016 ora cu e min- 
istro di Asuntonan Social a bay Ginebra, Suisa pa atende 
reunionnan tocante asuntonan di derecho humano y a ser 
mustra cu ainda Aruba no a cumpli cu e demanda di algun 
tratado internacional pa haci un estudio of investigacion na- 
cional tocante violencia contra hende muhe y tambe contra 
mucha. E minister a acerca mi pasobra mi a yega di haci un 
estudio caba riba e tereno aki: Aanpak Huiselijk Geweld op 
Aruba na 2013. 


Mi a cuminsa traha prome riba un cuestionario cu a bira 
basta largo pasobra ora mi a cuminsa lesa literatura riba e 
topico aki, mi a topa cu varios exigencia di e World Health 
Organization (Organisacion Mundial di Salud) tocante 
loke nan ta exigi cu un bon investigacion mester contene. 
Pa e motibo ey e investigacion aki tin un parti cuantita- 
tivo consistiendo di 10 subparagraaf y un parti cualitativo 
consistiendo di 16 entrevista cu profesionalnan cu ta traha 
riba e tereno di violencia di pareha y violencia domestico. 


Tambe tin 3 Capitulo: Introduccion, Literatura y Metodologia. 
Den e Capitulo di Introduccion tin menciona e diferencia 
entre Violencia entre Pareha (IPV) y Violencia Domestico 
(DV). Violencia entre Pareha ta mustra cla cu ta trata di 
un problema entre un pareha. Den e capitulo cu ta trata di 
Violencia Domestico ta trata di violencia entre rumannan of 
otro miembronan di e famia, manera, tio y tianan, madushi y 


padushi y otro miembronan di famia. 


Necesidad di e investigacion aki: E investigacion aki tabata 
hopi necesario pasobra tur dia por lesa den corant con pare- 
hanan ta bringa cu otro te manda e victima hospital. Y no 
parehanan so, pero maltrato di mucha y hasta di baby. Nos 
tur conoce casonan di maltrato di pareha cu a caba den morto 
mas tanto di e hende muhe. Casonan tambe di maltrato di 
mucha menor di edad, y hasta morto di mas cu un baby. Nos 
tur a lesa di muchanan chikito y otronan menor di edad cu 
a ser abusa sexualmente. Esey por tin como consecuencia 
cu e mucha cu a ser abusa lo keda marca pa resto di su bida 
y traumatisa, cu tin como consecuencia cu e mucha ey, sea 
mucha muhe of mucha homber, lo no por lubida y lo busca 
alivio despues den uzo di alcohol y droga. 


Y hasta por yega na e decision final di comete suicidio. Varios 
casonan tragico a yama atencion di tur hende, ciudada- 
nonan, dokternan, sociologonan y psychiaternan, polisnan 
y gobernantenan. Cada aña e cantidad di casonan ta bira 
mas grandi. Algo mester ser haci pa e problema aki no bira 
pio. Na 2018 e Gobierno na mando a instala un Comision 
pa studia e Crisis Social y esaki a ser institui cu e tarea 
pa recolecta data di informacion riba cada problematico; 
prevencion; intervencion y solucion. Tabatin tambe e prob- 
lema di e mamanan Teenagers y dropouts. Y e problemanan 
comun manera ladronicia y bringamento cu resultadonan 
fatal etc. 


E proposito di e investigacion ta pa haya sa con grandi e 
problema ariba menciona ta, tiponan di violencia, conse- 
cuencianan, con pa baha e violencia domestico y publico y 
e recomendacionnan na Gobierno pa combati e violencia en 
general, domestico, y entre pareha. 


D 
espues di un fin di siman di registracion hopi activo, Go- 
bierno di Aruba felizmente ta anuncia cu nos evento pa 
hende muhe riba Dia Internacional di Hende Muhe 8 di maart 
proximo, ta oficialmente ‘Sold Out’. 


Prome Minister Evelyn Wever-Croes ta extende su gratitud 
na tur esnan cu a registra y durante fin di siman nos evento 
a yega su capacidad maximo cu ta un muestra di e interes 
grandi cu tin den e evento di empoderamento aki. Mientras 
ainda tin hende cu ta contact e comision pa ainda haya un 


luga pa nan participa na e celebracion pa inspira inclusion 
den hende muhe, esaki no por mas pa motibo di e capacidad 
cu e luga di evento ta carga. Gobierno ta encurasha esnan 
cu no a logra registra, pa sigui e evento aki via TeleAruba y 
Pagina di Facebook di Gabinete Wever-Croes. 
E Celebracion Inspira Inclusion di Hende Muhe lo tuma luga 
diabierna 8 di maart di 8’or di mainta pa 12’or di merdia. 


Tambe, Prome Minister ta sigui encurasha ciudadanonan 
pa participa na e encuesta di Central Bureau of Statistics 
(CBS) tocante e inclusion di hende muhe den e comunidad 
di Aruba. E encuesta ta consisti di preguntanan tocante con 
hopi hende muhe ta wordo inclui riba diferente tereno den 
nos comunidad. Pa yena e encuesta aki, por bay riba pagina 
di Facebook di Gabinete Wever-Croes y di CBS Aruba pa e 
link na e encuesta. 


Investigacion encuanto 
Violencia Domestico na Aruba 


Capitulo 1: Informacion General 


Sold out: 


Celebracion inspira 
inclusion di hende muhe 

D 
iabierna anochi Minister Maduro tabata invita pa 
Sociedad di Bijbel den Caribe Hulandes pa asina 
por ricibi e prome Bijbel den ortografia oficial di Pa- 
piamento di Aruba. Un deseo cu tabata biba di hopi 
tempo cerca creyentenan na Aruba a keda realisa y 
awo tur hende tin acceso na e Palabra di Dios den 
nos dushi Papiamento di Aruba. Pa e ocasion bunita 
aki Minister Maduro di Cultura a comparti cu esnan 
presente dos anecdota di su trabou como manda- 
tario. 


E prome ta di tempo di pandemia, y Minister Maduro 
a expresa den e siguiente forma. “Como Minister 
encarga cu finansa y economia, dos tereno cu a sufri 
daño grandi, tabata tin hopi presion y bida di hende 
tabata na peliger. Den un di e reunionnan e presion 
a bira demas, mi a fligi y a punto di bisa te aki mi ta 
yega. Bahando cabes, riba e pagina di mi notebook, 
mi por a lesa e frase di Salmo 46:10 cu ta bisa, ‘Be 
still, and know that I am God.’ Un frase cu ta recorda 
nos pa para keto y realisa cu Dios semper t’ey, e ta 
guia nos y ta percura pa obra atraves di nos pa asina 
nos por cumpli cu e trabou. Dios no ta duna nos un 
carga cu nos no por carga. T’e Salmo 46:10 aki ta 
locual a yena mi cu sabiduria, forsa y pasenshi pa 
logra haci un trabou grandi na bienestar di Aruba.” 


E di dos anecdota cu e mandatario a comparti ta esun 
di un bishita di Domi. Minister Maduro a expresa, “Mi 
a haya bishita recien di Domi cu a keda straña cu 
den nos ‘wachtkamer’ tin un Bijbel riba mesa. Domi 
a bisa, “waw mi a spera di topa hopi buki, pero mi no 
a spera di por a topa cu un Bijbel. Ma splica Domi cu 
como hende nos no por haci e trabou aki sin Dios y 
ta den eyden su palabra ta. Tur hende por ta trankil 
y tin e sabiduria cu esnan cu a tuma responsabilidad 
y ta haya confiansa pa guia, como hende tambe ta 
busca e Palabra di Dios.” 


Na final di su discurso Minister Maduro a gradici 
Sociedad di Bijbel y tur e traductornan cu a haci e 
bunita proyecto aki posibel na bienestar di e Pueblo di 
Aruba. “Un bunita proyecto cu ta keda presenta den 
e mesun siman cu nos ta celebra Dia Internacional di 
Lenga Materno, nos ta haya nos Bijbel na ortografia 
di Papiamento di Aruba,” Minister Maduro a expresa. 


Minister Maduro di Cultura ta felicita y gradici 
Sociedad di Bijbel den Caribe Hulandes 


P’e prome Bijbel den ortografia oficial di Papiamento di Aruba 

Receta 
TIEMPO PREVIO: 20 minutos 
HORA DE COCINAR: 25 minutos 
TIEMPO TOTAL: 45 minutos 
2 SERVICIO 


Ingredientes: 
7 onzas. fideos secos 
1 1/2 cuarto de galón. Agua 
5 onzas. Tamarindo 
1 taza de agua 
1 onza. Azúcar de palma 
3 onzas. Chalote 
3 onzas. cebollino chino 
2 1/2 cucharadas de salsa de pescado 
1/4 cucharada de aceite de cocina 
4 onzas. tofu firme 
2 cucharadas de aceite de cocina 
2 onzas. Camarones pelados 
1/2 cucharada de vino Shaoxing 
2 cucharadas de aceite de cocina 
1/2 taza de chalota 
2 huevos grandes 
1 onza. Camarón seco 
1/2 cucharada de vino Shaoxing 
1/4 taza de rábano seco 
1/4 taza de maní triturado 
3 onzas. Brotes de soja 
3 onzas. cebollín 
1/2 cucharada de chile tailandés en polvo 


Direcciones: 
1. Remoje los fideos de arroz secos en 1,5 cuartos de 
galón. de agua fría durante 3-4 horas. 


 2. Quita la cáscara a los tamarindos y luego remójalos en 
una taza de agua fría durante 3 a 4 horas. 
  
3. Triture el azúcar de palma, pique las chalotas y corte las 
cebolletas chinas en gajos de 1 pulgada. Déjalos a un lado 
en tazones. 
  
4. Triture los tamarindos ablandados en trozos pequeños 
sobre una tabla de cortar y luego mezcle con el agua. Filtrar 
los sólidos. Reserva el agua de tamarindo. 
  
5. Para hacer la salsa de tamarindo. Agrega el agua de tama- 
rindo a una cacerola pequeña. Enciende la estufa a fuego 
alto; agregue el azúcar de palma y la salsa de pescado a la 
sartén y deje hervir. Retirar del fuego. 
  
6. En un wok a fuego medio, agrega 1/4 taza de aceite y 
el tofu.  Freír el tofu hasta que esté dorado por ambos 
lados. Dejar de lado. Agregue 1 cucharada de aceite a un 
wok limpio, baje el fuego a medio, agregue los camarones, 
rocíe un poco de vino de cocción y saltee rápidamente 
durante unos 20-30 segundos. Retirar del wok y reservar. 
  
7. Agregue 2 cucharadas de aceite en un wok limpio y 
ponga la estufa a fuego medio. Sofría la chalota durante 30 
segundos hasta que esté fragante, luego agregue rápidam- 
ente dos huevos y mezcle uniformemente. Continúe agre- 
gando camarones secos, vino Shaoxing, fideos de arroz, 1/2 
taza de salsa de tamarindo, camarones, tofu, rábano seco y 
maní. Sube el fuego a alto. Freír rápidamente hasta que los 
fideos estén cubiertos con la salsa.  Agrega los brotes de 
soja, el cebollino, unas gotas de jugo de limón fresco y el 
chile tailandés en polvo. Saltee rápidamente hasta que se 
mezclen bien. Emplatar y servir. ¡Disfrutar! 


Fideos 

TIN poder y autoridad den nos boca, ora nos Fe y Confiansa 
ta den nos Dios Todopoderoso. 
Den Job 22:28 Señor ta bisa Job: Tambe lo bo declara 
algo, y esey lo wordo estableci pa bo, y luz lo briya riba bo 
camindanan. 


Ta nos deber ora nos kier mira cambio den nos hubentud, 
kende ta di berdad e futuro di nos pais, pa nos declara 
y profetisa bondad riba nan. Nos tin cu papia locual nos 
kier mira y no papia locual nos no kier mira, aunke nos sa 
cu e enemigo tin e hubentud cansa, e palabra nan cu ta 
sali for di nos boca mester ta palabra positivo deseando y 
demostrando, grandesa di Dios. 


Pasobra nos sa cu solamente Dios por drenta den curason 
di nos hubentud y haci cambio, pa medio Su Yiu Cristo 
Hesus. Como mayor nos tur tin un trabao of un mandato di 
Dios, pa nos lanta nos muchanan den e disciplina y instruc- 
cion di Señor. 


P’esey nos mester di guia di Señor pa nos haci’e, pasobra 
riba nos propio forsa e ta bira dificil. E muchanan mester 
mira un ehempel o miho bisa nos ta testifica na nan cu nos 
bida, kico Dios a haci pa nos, y con Dios a cambia nos. 


Den Isaias 44:3 palabra di Dios ta bisa - Lo Mi basha awa 
riba e tera cu tin sed, y coridanan di awa riba tera seco, lo 
Mi basha Mi Spirito riba bo yiunan y Mi bendicion riba bo 
descendientenan. Nan lo spruit meymey di yerba, manera 
popular banda di coridanan di awa. 


Den Juan 10:10 nos tur ta na altura cu e ladron (e diabel) ta 
bini solamente pa horta mata y destrui. P’esey nos Señor 
Hesus Cristo a bini pa duna bida, y bida na abundancia. 


P’esey nos tin di alinia nos curason cu Cristo Hesus y 
declara lo siguiente riba nos hubentud. 


Salmo 127:3 - Mira yiunan ta e herencia di Señor, e fruta di 
barica ta un recompensa. 
Ta Señor mes a duna yiu na cada mayor awel nan mester 
wordo bon cuida, y bon lanta. 


Nos ta declara Salmo 91:11 riba bida di nos yiunan bisando: 
Pasobra E lo duna Su angelnan encargo tocante di bo, pa 
warda bo den tur bo camindanan. 
Aki nan nos ta papia y pidi Dios pa e pone su angelnan 


rond di nos yiunan, pa nan ta bon cuida. 


Boso hobennan, mescos sea sumiso na boso ancianonan 
(Mayornan) y boso tur, bisti boso mes cu humildad pa cu 
otro, pasobra Dios ta resisti e orguyosonan ma ta duna 
gracia na e humildenan. 
Sea sobrio, sea alerta. Boso adversario e diabel, ta cana 
rond manera un leon cu ta gruña, buscando ken e por 
devora (1 Pedro 5+8). 


No ta Ami a ordena bo, Sea fuerte, y tene curashi!No tembla 
ni desmaya, pasobra Señor bo Dios ta cu bo unda cu bo 
bay (Josue 1:9). 


Ta nos mes mester encurasha nos yiunan, pa cana den e 
bon caminda di Señor, pasobra nos como mayor ta nan 
prome mentor, esun cu tin e mandato y deber pa lanta 
yiunan sano. 


Nos tin cu bisa nos yiunan cu nan ta e luz di mundo y e salo 
di tera, pa tur caminda cu nan bay nan comportacion ta 
demostra cu nan ta berdadero sirbido di Dios. 


P’esey Pablo ta bisa na e hoben Timoteo: No laga ningun 
hende menosprecia bo hubentud, ma mas bien den 
palabra, conducta, amor, fe, y puresa, demostra bo mes di 
ta un ehempel, pa esnan cu ta kere (1 Timoteo 4:12). 


Señor warda y bendiciona nos hubentud ricamente. 


Fortaleza pa Famia 


Sinceramente, Pastor Marcel Balootje 


Laga nos declara cu nos hubentud ta bendiciona 

Rev: 12:4 “He will wipe away every tear from their 
eyes, and death shall be no 
more, neither shall there be mourning nor crying 
nor pain any more, for the former things have 
passed away” 


It is with deep sadness that we must inform you of 
the passing away of our beloved brother, father, 
grandfather uncle: 


Tyrone Jackson Brown 
Better known as: “Prano”. 
☼ April 15th 1948 - † February 24th 2024 


Left to mourn 
Sweetheart: 
Valerie Dawnes 


Daughter: 
Keisa Hilman-Brown 


Son-in-law: 
Leonard Hilman 


Stepchildren: 
Shawn Allicock 
Travis Tucker (Tip toe) 


Siblings: 
Barbara Didder 
Juan & Monica Didder-Adams & child Rayborne 
Didder & children 
Robin-Ann Didder & children 


Related to: 
Webb, Nedd, Henry, Didder, Adams, Brigitha, 
Calmera, Cijntje, Danies, Dawnes, Mata, Hilman. 


A special thanks goes out to those who have 
supported us during this difficult time, family, 
friends, neighbors, Lifeline drivers, wound 
department of the poly clinic, and Dialysis 
department of IMSAN, and HOH & Wit Gele Kruis. 


We apologize if during this time of grief, we have 
forgotten to mention names. 


The funeral service of Tyrone Jackson Brown will 
take place on Wednesday February 28th 2024 
from 2 pm at Pray Funeral Home. 


The deceased will be laid out and viewed from 
2 – 4 pm. The service will commence at 4 pm. 
Cremation will be held in a closed family sitting. 
We regret that after the funeral service we can’t 
accept condolences at home. 


Een groot gemis, een groot verdriet, 
maar door alle herinneringen die wij hebben 
vergeten wij hem niet. 


Na een voltooid leven, zoals Peter zelf zei, is hij 
van ons heen gegaan op weg naar zijn laatste 
reis, thuis omringd door zijn familie. 


Wij gaan onze ‘rots in de branding ‘en 
leermeester enorm missen. 


Peter Westera 
“bekend als opa bij velen” 
29 juli 1939 - 24 februari 2024 


Amersfoort: 
Michiel & Veronica 
Patrick , Berend, Rowen 
Leusden: 
Irene & Chris 
Britt, Bo, Benthe 
Aruba: 
Aldert & Samanta 
Amanda, Ethan, Nathan 


Peter zal naar zijn laatste wens worden 
gecremeerd in besloten familiekring. 


Gelieve geen bezoek aan huis. 
Correspondentieadres: Familie Westera, Sabana 
Liber 76, Aruba of 
Per mail: appiesammy@hotmail.com 


GRADICIMENTO Y INVITASHON 
Na nomber di su jui Ivan y Famia Croes, nos kier a gradici 
tur esnan cu na un manera of otro 
a duna atencion, sosten, consuelo, forsa durante e tempo 
dificil di enfermedad, fayecimento, despedida y entiero di 
nos ser stima : 


Sra. Vda. Anna Maria 
Croes - Croes 
Mihor conoci como “ Ina ” 


Nos kier a gradici na su ruman Sabina (Ta Nini) pa su 
cuido durante su enfermedad, na tur sobrino/a- sobre 
sobrino/a y tur demas famia y amistadnan cu a juda 
Ta- Ina. 
Na dr. Delanoy, Personal di HOH 4piso, Sra. Cicilia. 
Un danki na un y tur cu a mustra atencion, sea via 
yamada, un mensaje, bunita palabra, potret, flor of 
krans etc. Tambe kier a gradici na staff y personal di 
The Olive Funeral Home pa nan servicio i atencion 
brinda na nos. 


Nos kier a invita Bo (so) pa asisti na 3 Santo Sacrificio 
di Misa na Misa Sta. Filomena na Paradera. Diahuebs 
29 Februari, Diabierna 01 Maart, Diasabra 02 Maart 
pa 7or di anochi. 
Despues di ultimo misa un Rosario na cas Paradera 
143B 


Bo ( so ) presencia lo ta altamente aparecia. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 
Mariela Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


Bou alanan di dios mi ta sigur mi 
refugio, mi forti, mi dios, den kende mi ta 
pone mi confiansa - Salmo 91 


Shamila Urseilla 
Benitez Koolman 
Cariñosamente yama Sha of Shami 
08-Juni-1970 - 23-Februar-2024 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso dolor na nos curason, nos ta anuncia 
fayecimento di: 


Germania Ondina 
Martinez 
Cariñosamente conoci como: “Oma” of Tia” 
*28-05-1928 †23-02-2024 


Acto di entiero lo wordo anuncia despues. 


“Onkruid vergaat niet” 


Lucie J.H. Deliège-Lataster 
“Lucia” 
*03-07-1958 - †25-02-2024 


Gelegenheid om afscheid te nemen wordt later 
bekend gemaakt 


Dialuna, 26 Februari 2024 
AWEMainta 
OBITUARIO 
25 


Ta ora pa mi bay awo 
Mi no t’ey bisa ayo 
Busca mi den biento y ola 
Y den e murmuro di lama 
Busca mi y stima mi 
Manera ami a stima boso. 
Yolanda Croes 


Cu dolor na nos curason, pero agradecido na tur 
loke el a nifica pa nos, nos ta participa cu a bay 
sosega den Eterno Paz Celestial 


Nelson Orlando Croes 
Miho conoci como “Chai” 
* 3 october 1956 - †22 februari 2024 


Na nomber di su: 
Mayornan: 
Federico Croes† 
Georgina Croes-Vrolijk† 


Rumannan: 
Gladys Croes (Hulanda) 
Angel Croes 


Su pareha: 
Myra Ras 


Manera yiu: 
Edliza Ras & Obrian Barret 


Suegra: 
Maria Ras 


Yiu di criansa: 
Stephanie 


Sobrinonan: 
Hubert (Bertje) Leebeek (Hulanda) 
Joey van de Berg y su yiu Amelie 
Angelo Croes (Hulanda) 


Tanta y Omonan: 
Sra. Vda Maria Croes-Vrolijk 
Sra. Vda Avelina Croes-Vrolijk† 
Sra. Vda Graciela Zomer-Vrolijk† 
Sr. Mario Vrolijk† & Jean Hally 
Sra. Vda. Julia Werleman-Vrolijk† 
Sr. Francisco Vrolijk y famia 
Sr. Rudecindo Vrolijk y famia 
Sra. Presentacion Webb-Croes† 
Sr. Odulio Croes† 
Sr. Julio Croes† 
Sr. Everaldo Croes † 
Sr. Dominico Guzman Croes† 
Sr. Emiliano Croes† 
Sr. Francisco Croes† 
Sr. Mario Jesus Croes † 


Tur primo y prima, acto-primo y prima, ihanan 
y demas famia,tur su amigonan, amistadnan 
demasiado pa menciona, bisiña, conocir 


Demas famia: 
Croes, Vrolijk, van de Berg, Leebeek, Ras, 
Geerman, Escalona-Rodriguez, Webb, Zomer, 
Halley, Werleman, Perez, Henriquez, Curiel, Tonk, 
Ringeling, v/d Dijs, Ponticorvo, Lopez, Maduro, 
Dabian, Yarzagaray, Thijsen, Lewis y Tromp 


Ta invita pa acto di entiero cual lo tuma lugar na 
Royal Funeral Home diamars 27 di februari 2024 
di 1 or pa 4or di atardi. 


Despues lo hiba nos defunto stima pa Santana 
Central na Sabana Basora. 


Nos disculpa si den nos tristesa nos por a lubida 
algun famia of conocir. 


Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di: 
John Albert Croes 
Mihor conoci como ”John Pizza” 
*19-08-1955 - †22-02-2024 


Su mayornan: 
†Marcial “Charly” Croes 
†Theresita Croes-de Mei 


Na nomber di su: 
Esposa: 
Jeanette Croes-Fingal 


Yiunan: 
Monique Correa 
Jeanine Correa y Zin Habibe 
†Susy Croes y †Lisandra Dijkhoff 


Nietonan cu ela stima hopi: 
Kyara Kerkman y Kaylee Croes 
Maeve y Vienna Habibe 


Rumannan: 
†Hubert Croes 
Tico y Pascualita Croes-Vrolijk y famia 
†Rudolf y Florencia Croes-Ras y famia 
Erwin y Lupina Croes-Croes y famia 
Vilma y Pablo Dijkhoff-Croes y famia 
†Melva y Eric Feliciana-Croes 
Edward y Angela Croes-Torres Mesa y famia 


Sua y cuñanan: 
†Henrick y †Regina Fingal-Bareño y famia 
†Genoveva y Obildo Croes-Fingal y famia 
Elvia Fingal y famia 
Siegfried y Grace Fingal-Wouters y famia 
Swinda y Mengelito Kelly-Fingal y famia 
Marlene y Arcolino Maduro-Fingal y famia 
Ronald y Lisette Fingal-Lacle y famia 
†Roycy y Ruth Fingal-Croes y famia 
Mariska Fingal 


Ayudante: 
Ana Castellar-Guzman 


Su ihanan, primo y primanan, bon bisiñanan y 
conocirnan. Tur su clientenan, amigonan di Gospel 
y Oracion y chefnan. Amigonan di Motorcycle. Tur 
su trahadornan. Su amigo Roberto Pablo, Mariflor 
Nicolaas, nurse LC, amigo Greg Croes. 


Demas famia: Croes, Fingal, Correa, Kerkman, 
Vrolijk, Ras, Dijkhoff, Feliciana, Torres-Molina, 
de Mei, Halabi, de Veer, Semerel, Hess, Lacle, 
Boekhoudt, Maduro, Winterdal, Wouters, Kelly, 
Geerman, Habibe, Nicolaas, de Jong, Gil, Tromp. 


Acto di entiero lo tuma lugar diahuebs 29 di 
februari 2024 for di 12’or di merdia pa 4’or di atardi 
na Misa Sta. Filomena na Paradera. 
Oportunidad pa condolencia ta diaranson 28 di 
februari 2024 di 7’or pa 9’or di anochi. 
Nos ta pidi disculpa si den nos dolor nos a lubida 
un of otro famia. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Pedro Petrocchi 
Mihor conoci como “Perus” 
*18-11-1928 - †23-02-2024 


Na Nomber di: 
Su Esposa: 
† Maria Petrocchi - Jacopucci 
Yiunan: 
Rosendo & Ethelyn Petrocchi 
Rita & Juan Kock 
Maria Genoveva “Baby” Petrocchi 
Antonio “Tony” & Reina Petrocchi 
Vda. Enrica “Eka” Dijkhoff 
Jorge Petrocchi & Shahaira Labad 


Nieto, Nietanan y tatara Nieta: 
†Carolyn Kelly y yiunan Jeanith Quandt y 
yiunan 
Jacqueline Quandt Patrick Petrocchi & 
Davina Tromp y yiu 
Derrick & Magaly Dijkhoff Roselyn & Marco 
Berlis y yiunan 
Robertino Petrocchi Kimberly & Salam Hadi 
y yiunan na hulanda Jorginho & Maya 
Petrocchi Jahmil & Noryolis Petrocchi y yiunan 
Marcy Scholten Julien Dijkhoff & Glenn Kemp 
Litza Scholten y yiu Zaïro Petrocchi na 
hulanda 
Milan Petrocchi 


Ruman nan: 
†Catharina Petrocchi †Theresita Dijkhoff 
†Petra Franken †Angelico Petrocchi 
†Laureano Petrocchi †Evaristo Petrocchi 
†Gabriel Antonio Petrocchi 


Sua y Cuñanan, subrino y subrinanan, ihanan, 
bisiñanan, conocirnan, ex coleganan di Lago 
y demas famianan den exterior. 


Demas Famia: 
Jacopucci, Petrocchi, Tromp, Quandt, Kock, 
Dijkhoff, Labad, Scholten, Arends, Hadi, 
Kemp, Berlis, Croes, Franken, Brete, Krozendijk, 
Henricus, Giel. 


Disculpa nos si den nos tristesa nos por a 
lubida algun famia. 


Un palabra di gradicimento na: Maris Stella 
specialmente afdeling Aloë 
Anochi di condolencia lo ta diamars 27 
Februari 2024, 7pm pa 9pm na Aurora Funeral 
Home. 


Acto di entiero lo tuma lugar diaranson 28 
di Februari 2024, 1pm pa 4pm na Aurora 
Funeral Home. Saliendo despues pa Santana 
Catolico na Noord. 


Despues di entiero nos lo no ricibi bishita di 
condolencia na cas. 


